
ANUNȚ
              Privind consultarea publică a proiectului de decizie „Cu privire la amalgamarea voluntară a unităților administrativ-teritoriale comuna Grigorăuca,  orașul Sîngerei, comuna Copăceni, comuna Ciuciueni, comuna Bilicenii Vechi”. 
              Primăria comunei Grigorăuca informează publicul interesat despre organizarea consultării publice a proiectului de Decizie privind amalgamarea voluntară a unităţilor administratvteritoriale comuna Grigorăuca, oraşul Sîngerei, comuna Copăceni, comuna Ciuciueni, comuna Bilicenii Vechi.           Proiectul de decizie are ca obiect aprobarea amalgamării voluntare a următoarelor unităţi administrative-teritoriale:  Comuna Grigorăuca,  oraşul Sîngerei, Comuna Copăceni,  Comuna Ciuciueni,  Comuna Bilicenii Vechi.
         Elaborarea şi adoptarea proiectului de decizie are ca scop aprobarea amalgamării voluntare a unităţilor administrativ-teritoriale participante, ca rezultat al parcurgerii etapei juridico-procedurale de analiză, consultare şu fundamentare, această decizie reprezentând actul deliberative prin care autorităţile administraţiei publice locale îşi exprimă acordul formal asupra comasării unităţilor vizate.
         Totodată, prin efectul său juridic, decizia constituie temeiul pentru consolidarea dosarului de amalgamare voluntară şi transmiterea acestuia către Cancelaria de Stat a Republicii Moldova, în vederea iniţierii procedurilor de elaborare şi promovare a proiectului de lege privind constituirea unităţii administrative-teritoriale amalgamate, în conformitate cu prevederile Legea nr. 225/2023 privind amalgamarea voluntară a unităţilor administrative-teritoriale şi ale Hotărârii Guvernului nr. 925/2023 privind aprobarea metodologiei de amalgamare voluntară a unităţilor administrative-teritoriale. Proiectul de decizie şi materialele aferente pot fi consultate la:  Sediul primăriei Grigorăuca, pe pagina web oficială: www.primariagrigorauca.md, Platforma: particip.gov.md               Modalitatea de participare: Cetăţenii, reprezentanţii societăţii civile, mediului de afaceri şi alte părţi interesate sunt invitaţi să prezinte recomandări  şi opinii asupra proiectului de decizie.     Recomandările pot fi expediate până la data de 05.08.2026, prin:  e-mail: grigraucaprimaria@gmail.com,  poştă sau depunerea la sediul primăriei. 

